CELEX: 32021D1854
Language: lt
Date: 1634515200000
Title: Tarybos sprendimas (ES) 2021/1854 2021 m. spalio 18 d. dėl pozicijos, kurios Europos Sąjungos vardu turi būti laikomasi Asociacijos taryboje, įsteigtoje Europos ir Viduržemio jūros regiono šalių susitarimu, steigiančiu Europos Bendrijų bei jų valstybių narių ir Jordanijos Hašimitų Karalystės asociaciją, dėl ES ir Jordanijos partnerystės prioritetų galiojimo pratęsimo, kol Asociacijos taryba priims naujus atnaujintus partnerystės prioritetus

2021 10 22   
               
               
                  LT
               
               
                  Europos Sąjungos oficialusis leidinys
               
               
                  L 374/56
               
            
         TARYBOS SPRENDIMAS (ES) 2021/1854
         2021 m. spalio 18 d.
         dėl pozicijos, kurios Europos Sąjungos vardu turi būti laikomasi Asociacijos taryboje, įsteigtoje Europos ir Viduržemio jūros regiono šalių susitarimu, steigiančiu Europos Bendrijų bei jų valstybių narių ir Jordanijos Hašimitų Karalystės asociaciją, dėl ES ir Jordanijos partnerystės prioritetų galiojimo pratęsimo, kol Asociacijos taryba priims naujus atnaujintus partnerystės prioritetus
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 217 straipsnį kartu su 218 straipsnio 9 dalimi,
         atsižvelgdama į Europos Komisijos pasiūlymą,
         kadangi:
         
                     (1)
                  
                  
                     1997 m. lapkričio 24 d. buvo pasirašytas ir 2002 m. gegužės 1 d. įsigaliojo Europos ir Viduržemio jūros regiono šalių susitarimas, steigiantis Europos Bendrijų bei jų valstybių narių ir Jordanijos Hašimitų Karalystės asociaciją, (1) (toliau – Susitarimas);
                  
               
                     (2)
                  
                  
                     savo Sprendimu Nr. 1/2016 (2) Asociacijos taryba priėmė ES ir Jordanijos partnerystės prioritetus, kurių galiojimas buvo pratęstas iki 2020 m. pabaigos Asociacijos tarybos sprendimu Nr. 1/2018 (3);
                  
               
                     (3)
                  
                  
                     pasikeisdamos laiškais abi pusės susitarė, kad ES ir Jordanijos partnerystės prioritetų, kaip pagrindinio partnerystės stiprinimo dokumento, galiojimas turėtų būti pratęstas, kol bus priimti nauji atnaujinti partnerystės prioritetai;
                  
               
                     (4)
                  
                  
                     pagal Susitarimo 91 straipsnį Asociacijos taryba turi įgaliojimus priimti sprendimus, kad būtų pasiekti Susitarimo tikslai;
                  
               
                     (5)
                  
                  
                     Asociacijos taryba, taikydama rašytinę procedūrą, turi priimti sprendimą pratęsti partnerystės prioritetų galiojimą, kol Asociacijos taryba priims naujus atnaujintus partnerystės prioritetus;
                  
               
                     (6)
                  
                  
                     tikslinga nustatyti poziciją, kurios Sąjungos vardu turi būti laikomasi Asociacijos taryboje, kadangi Asociacijos tarybos sprendimas turės teisinę galią;
                  
               
                     (7)
                  
                  
                     todėl Sąjungos pozicija Asociacijos taryboje turėtų būti grindžiama Asociacijos tarybos sprendimo projektu,
                  
               PRIĖMĖ ŠĮ SPRENDIMĄ:
         
            1 straipsnis
            Pozicija, kurios Sąjungos vardu turi būti laikomasi Asociacijos taryboje, įsteigtoje Europos ir Viduržemio jūros regiono šalių susitarimu, steigiančiu Europos Bendrijų bei jų valstybių narių ir Jordanijos Hašimitų Karalystės asociaciją, dėl ES ir Jordanijos partnerystės prioritetų galiojimo pratęsimo, kol Asociacijos taryba priims naujus atnaujintus partnerystės prioritetus, grindžiama Asociacijos tarybos sprendimo projektu (4).
         
         
            2 straipsnis
            Šis sprendimas įsigalioja jo priėmimo dieną.
         
         
            Priimta Liuksemburge 2021 m. spalio 18 d.
            
               
                  Tarybos vardu
               
               
                  Pirmininkas
               
               J. BORRELL FONTELLES
            
         
         
            (1)  OL L 129, 2002 5 15, p. 3.
         
            (2)  2016 m. gruodžio 19 d. ES ir Jordanijos asociacijos tarybos sprendimas Nr. 1/2016 dėl ES ir Jordanijos partnerystės prioritetų (OL L 355, 2016 12 24, p. 31).
         
            (3)  2018 m. gruodžio 12 d. ES ir Jordanijos asociacijos tarybos sprendimas Nr. 1/2018, kuriuo susitariama dėl ES ir Jordanijos partnerystės prioritetų taikymo pratęsimo dvejiems metams (OL L 8, 2019 1 10, p. 34).
         
            (4)  Žr. dok. ST 12261/21 (http://register.consilium.europa.eu).